Agnete (skuespill)

Agnete er et skuespill av den norske forfatteren Amalie Skram, utgitt i 1893.

Stykket kan i flere henseende minne om Ibsens Et dukkehjem. Hovedpersonen Agnete Lindemann, som har blitt beskrevet som «kanskje den mest sympatiske av Amalie Skrams kvinneskikkelser»,Sitat fra Borghild Kranes forord til 1967-utgaven, i Norges nasjonallitteratur har en blandet fortid: hun er av god familie, vakker, og skilt fra en mann som senere gikk konkurs og derfor ikke kunne yte bidrag. For å overleve stjeler hun, ved å naske fra venner, arrangere falske innsamlinger og lignende. Hun forelsker seg i Rikard Berg, advokaten som førte skilsmissesaken for henne, og de blir gift etter at han har tvilt seg fram til et ja.

Hun ønsker å leve et «sant liv» overfor ham, og bekjenner sin uærlighet i fortiden. Han klarer ikke å akseptere dette, og ekteskapet går i stykker. Hun står ulykkelig og ribbet tilbake, og «reiser til min fetter i Nordfjord for å bli hans husbestyrerinne».

Edvard Beyer skriveri ''Norges litteraturhistorie, 1975; bd 3, 496 at «Stykket utmerker seg ikke ved stor originalitet. Litt klosset er det i det tekniske også. Men Agnete er et levende lite menneske, tegnet med ømhet og varme. Hennes kjærlighetsdrøm og stillferdige kvinneskjebne griper».

 Referanser 

 Eksterne lenker 
 Les utgaven fra 1893 hos Nasjonalbiblioteket.
 Se filmatiseringen av en teateroppsetning fra 1978 i NRKs TV-arkiv Fjernsynsteatret : Agnete.
 Agnete – hos Sceneweb

Kategori:Amalie Skram
Kategori:Norske skuespill
Kategori:Skuespill fra 1893